Havnens Fiskesalg har fået stjålet hele deres lager af fisk samt 8.000 kroner i kontanter.

Det var en noget overrasket ejer, der ankom til Havnens Fiskesalg i Frederikshavn i dag. Hele lageret var nemlig tømt for fisk. Og butikkens kontantbeholdning ligeledes. - Jeg troede simpelthen, det var løgn. Jeg kan forstå, at man stjæler penge, men det overrasker mig, at man også tager fiskene, siger indehaver Michael Riis til TV2/Nord. Tyveriet er foregået efter lukketid lørdag og før åbningstid mandag.